CELEX: 62019TN0160
Language: sl
Date: 2019-03-14 00:00:00
Title: Zadeva T-160/19: Tožba, vložena 14. marca 2019 – LTTE/Svet

6.5.2019   
            
            
               SL
            
            
               Uradni list Evropske unije
            
            
               C 155/54
            
         
      Tožba, vložena 14. marca 2019 – LTTE/Svet
      (Zadeva T-160/19)
      (2019/C 155/64)
      Jezik postopka: angleščina
      
         Stranki
      
      
         Tožeča stranka: Liberation Tigers of Tamil Eelam (LTTE) (Herning, Danska) (zastopnici: A. van Eik in T. Buruma, odvetnici)
      
         Tožena stranka: Svet Evropske unije
      
         Predlogi
      
      Tožeča stranka Sodišču predlaga, naj Sklep Sveta (SZVP) 2019/25 (1) razglasi za ničen v delu, v katerem se nanaša na tožečo stranko.
      Podredno tožeča stranka navaja, da je v tem primeru zagotovljen blažji ukrep, kot je zadržanje v evropskemu seznamu terorističnih organizacij.
      Tožeča stranka poleg tega predlaga, naj se Svetu naloži plačilo stroškov, povečanih za obresti, katerih višina se določi pozneje.
      
         Tožbeni razlogi in bistvene trditve
      
      Tožeča stranka v utemeljitev tožbe navaja šest tožbenih razlogov.
      
                  1.
               
               
                  Prvi razlog: izpodbijani sklep je ničen v delu, v katerem se nanaša na tožečo stranko, saj te ni mogoče opredeliti za teroristično organizacijo, kot je opredeljena v členu 1(3) Skupnega stališča Sveta 2001/931/SZVP. (2)
                  
               
            
                  2.
               
               
                  Drugi razlog: izpodbijani sklep je ničen v delu, v katerem se nanaša na tožečo stranko, saj pristojni organ ni sprejel nobene odločitve, kot zahteva člen 1(4) Skupnega stališča 2001/931/SZVP.
               
            
                  3.
               
               
                  Tretji razlog: izpodbijani sklep je ničen v delu, v katerem se nanaša na tožečo stranko, saj Svet ni opravil ustrezne preveritve, kot zahteva člen 1(6) Skupnega stališča 2001/931/SZVP.
               
            
                  4.
               
               
                  Četrti razlog: izpodbijani sklep je ničen v delu, v katerem se nanaša na tožečo stranko, saj ni v skladu z zahtevami sorazmernosti in subsidiarnosti.
               
            
                  5.
               
               
                  Peti razlog: izpodbijani sklep je ničen v delu, v katerem se nanaša na tožečo stranko, saj ni v skladu z obveznostjo obrazložitve na podlagi čelna 296 PDEU.
               
            
                  6.
               
               
                  Šesti razlog: izpodbijani sklep je ničen v delu, v katerem se nanaša na tožečo stranko, saj krši pravico tožeče stranke do obrambe in njeno pravico do učinkovitega sodnega varstva.
               
            
         (1)  Sklep Sveta (SZVP) 2019/25 z dne 8. januarja 2019 o spremembi in posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2018/1084 (UL 2019, L 6, str. 6).
      
         (2)  Skupno stališče Sveta z dne 27. decembra 2001 o uporabi posebnih ukrepov za boj proti terorizmu (UL, posebna izdaja v slovenščini, poglavje 18, zvezek 1, str. 217).